"Leano leno le na le dikarolo di le tlhano tse go tshwanetsweng go tsepamisiwa mogopolo mo go tsona: (1) go dira gore lephata la temothuo, la tlhagisodikuno le la moepo le tsamaisane le dinako tsa segompieno (2) go sola mosola metswedi e mentšhwa ya kgodiso ya ikonomi, segolobogolo ya didirisiwa tsa thekenoloji le ya go dirisa didirisiwa tse di neng di latlhilwe (3) matsholo a magolo a dipatlisiso le a boitlhamedi mo maphateng a maokelo le a metlakase (4) Go sola mosola STI gore e kgone go dira gore re nne le puso e e dirang ka botswapelo mme ya bo (5) e ka ga go samagana le dikgwetlho di le tharo tse dikgolo mo setšhabeng e leng, ya go fetoga ga maemo a loapi le go somarela tikologo, bokamoso jwa thuto, tlhatlhelelo ka bokgoni le ka kitso ya tiro, mmogo le isago ya setšhaba."